ஒரு வகை கரடு முரடான பொருள்} என்ற பொருளை அங்கே பெரும் அளவில் சேகரித்து வைத்தேன். அவை எப்போதும் தன்னை உண்மைக்கு அர்ப்பணித்திருந்த விருஷபர்வனின் {Vrishaparva} மாளிகையில் வைக்கப்பட்டிருந்தது. அவை இப்போதும் இருக்குமானால், ஓ பாரதா {அர்ஜுனா}, நான் அவற்றுடன் திரும்பி வருகிறேன். அதன் பிறகு, நான் அனைத்து வகையான ரத்தினங்களால் அலங்கரிக்கப்பட்டு, உலகத்தால் கொண்டாடப்படப் போகும் பாண்டவர்களின் அரண்மனையைக் கட்ட ஆரம்பிப்பேன். ஓ குரு குலத்தில் வந்தவனே, (தானவ} மன்னனால் எதிரிகளைக் கொல்லப் பயன்படுத்துப்பட்ட ஒரு கொடும் கதாயுதமும் அந்த நதியில் இருப்பதாக நினைக்கிறேன். அது பலமும் எடையும் நிறைந்ததாக, பல வண்ணங்களில் தங்கக் குமிழ் கொண்டிருந்தது. அது பெரும் எடையைத் தாங்க வல்லதாகவும், எதிரிகளைக் கொல்ல வல்லதாகவும், நூறு கதாயுதங்களுக்கு சமமானதாகவும் இருந்தது. உனக்கு காண்டீவம் பொருந்தியிருப்பதைப் போல, அந்த ஆயுதம் பீமனுக்குப் பொருந்தும். அங்கு, வருணனிடம் இருந்து வந்த தேவதத்தம் {Devadatta} என்று சொல்லக்கூடிய, பெருத்த ஒலியை எழுப்பும் பெரிய சங்கு ஒன்றும் இருக்கிறது. சந்தேகமற நான் இவை எல்லாவற்றையும் உனக்குத் தருகிறேன்," என்றான். இப்படி பார்த்தனிடம் {அர்ஜுனனிடம்} பேசிய அந்த அசுரன் {மயன்} வட கிழக்கு திசையில் புறப்பட்டு சென்றான்.